CELEX: C2004/168/19
Language: fi
Date: 2004-06-26 00:00:00
Title: Asia T-151/04: Bernard Nonat'n 16.4.2004 Euroopan yhteisöjen komissiota vastaan nostama kanne

26.6.2004   
            
            
               FI
            
            
               Euroopan unionin virallinen lehti
            
            
               C 168/10
            
         Bernard Nonat'n 16.4.2004 Euroopan yhteisöjen komissiota vastaan nostama kanne
   (Asia T-151/04)
   (2004/C 168/19)
   Oikeudenkäyntikieli: ranska
   Bernard Nonat, jonka kotipaikka on Bryssel, on nostanut 16.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat asianajajat Sébastien Orlandi, Albert Coolen, Jean-Noël Louis ja Etienne Marchal ja prosessiosoite on Luxemburgissa.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa kantajan urakehitystä ajalla 1.7.—31.12.2002 koskevan kertomuksen lopullista vahvistamista koskevan päätöksen;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämän asian kantaja riitauttaa urakehitystään koskevan kertomuksen, joka on vahvistettu ajalle 1.7.—31.12.2002.
   Väitteidensä tueksi kantaja tähdentää seuraavia seikkoja:
   
               —
            
            
               perusteluvelvollisuuden rikkomista;
            
         
               —
            
            
               henkilöstösääntöjen 43 artiklan sekä arviointikautena 2001—2002 sovellettavien siirtymätoimenpiteiden rikkomista;
            
         
               —
            
            
               henkilöstössääntöjen 43 artiklan yleisten täytäntöönpanosääntöjen 5 artiklan viidennen kohdan c alakohdan rikkomista;
            
         
               —
            
            
               ilmeistä arviointivirhettä;
            
         
               —
            
            
               yhdenvertaisen kohtelun ja syrjintäkiellon periaatteen rikkomista;
            
         
               —
            
            
               kommenttien ja annettujen arvosanojen ristiriitaisuutta.